Երբ մարդկությունը վերանա, ուրիշ քաղաքակրթությունից մի հնագետ է անցնելու Նեղոսի հովտով, պեղելու է Քեոփսի բուրգը, զարմանալու է ինքը և զարմացնելու է բոլորին: Ու հենց քարերից է իմանալու այն ստրուկի անունը, որը դրել է Քեոփսի բուրգի միլիոներորդ քարը: Այդ քարը կենակցել է իր հարևան քարի հետ, ու մի դաժան պատմություն է ծնվել նրանց սիրուց: Այդ պատմությունը ապրում է մյուս քարերի մեջ էլ ու ասում է, որ մարդկության պատմությունը և իմաստությունը պարփակված են մի քարի մեջ: